# Boô

### Από τη Βικιπαίδεια, την ελεύθερη εγκυκλοπαίδεια

Το Hekmansboô στο Schoonebeek

Ένα boô (προφορά , επίσης boo (μπου) ή boe) είναι ένα παλιό σαξωνικό κτίριο όπου ένας αγρότης μπορούσε να περάσει την νύχτα με τα ζώα του, εάν τα άφηνε να βόσκουν μακριά από το χωριό. Το κτίριο είχε ξεχωριστές περιοχές για το αγρότη και τα ζώα και κατασκευαζόταν από φθηνά υλικά. Οι τοίχοι κτιζόντουσαν με άχυρο ή πλεγμένα κλαδάκια καλυμμένα με κοπριά ή μαυρόχωμα. Η οροφή ήταν επίσης από άχυρο.

## [Επεξεργασία] Ετυμολογία

Η λέξη boô είναι συγγενής λέξη της γερμανικής 'Bude' που σημαίνει 'καλύβα' ή 'παράγκα' (μεταφορικά 'τσαρδί'). Η λατινική περισπωμένη στο δεύτερο 'o' δείχνει ότι ένα γράμμα εξαιρείται. Στα δανέζικα, 'bo' σημαίνει σπίτι. Η λέξη boô ανήκει στα κάτω γερμανικά.

## [Επεξεργασία] Ιστορία

Ένας, συνήθως ανύπαντρος, κτηνοτρόφος που πέρναγε τον καιρό του σε ένα boô αποκαλούνταν boô-heer και ο εργοδότης του ήταν γνωστός ως broodheer (κυριολεκτικά: άρχοντας του ψωμιού). Μία φορά κάθε δεκατέσσερεις ημέρες, ο boô-heer επέστρεφε στη φάρμα για προμήθειες φαγητού και καθαρά ρούχα. Κράταγε τις απολαβές του από τη μόνη του γαλακτοπαραγωγό αγελάδα και από τα αυγά από τις κότες του.

Τα χωριά Schoonebeek και Nieuw-Schoonebeek στην συνοριακή με την Γερμανία ολλανδική επαρχία Drenthe, είναι τα μόνα μέρη όπου αυτά τα κτίρια μπορούν να βρεθούν. Εξαιτίας αυτού, το Nieuw-Schoonebeek ήταν γνωστό ως boôëndorf, (το χωριό με τα boô), στην γερμανική πλευρά των συνόρων. Τα boô που μπορούν να βρεθούν εκεί σήμερα είναι απομιμήσεις, οι οποίες δεν βρίσκονται στις αρχικές τοποθεσιές των αυθεντικών κτιρίων.

Το τελευταίο γνήσιο boô, το Wilmsboô (ιδιοκτησία της Ιστορικής Εταιρείας "De Spiker" του Drent) στο Nieuw-Schoonebeek (1640) κάηκε τον Οκτώβριο του 2004.[1] Η ιστορική εταιρεία υποπτεύθηκε εμπρησμό, καθώς το κτίριο δεν είχε ούτε παροχή αερίου ούτε ηλεκτροδότηση.[2] Τον Μάρτιο του 2005 ξεκίνησε ένα πρόγραμμα αποκατάστασης. Πριν καεί, υπήρχαν σχέδια για την συμπερίληψη του αρχικού κτιρίου στην Ευρωπαϊκή λίστα μνημείων.

Μια άλλη ρεπλίκα, το Hekmansboô, βρίσκεται στo έδαφος του βουστασίου "De Katshaar" (όχι στην αρχική θέση του) κατά μήκος του ευρωπαϊκού δρόμου N863 στο Schoonebeek.

## [Επεξεργασία] Αναφορές

1. ↑ "Laatste originele Drentse boo afgebrand" (Το τελευταίο boô της Drenthe κάηκε) από τον ιστότοπο Nieuws.nl (εκδόθηκε στις 17 Οκτωβρίου, 2004· ανακτήθηκε στις 9 Σεπτεμβρίου, 2006). (Ολλανδικά)
2. ↑ "Brand legt laatste Drentse boo in as" (Η φωτιά μετέτρεψε σε στάχτες το τελευταίο boô της Drenthe) από το NBDC (εκδόθηκε στις 17 Οκτωβρίου, 2004· ανακτήθηκε στις 9 Σεπτεμβρίου, 2006). (Ολλανδικά)

Το αρχικό κείμενο του άρθρου αυτού είναι μετάφραση του αντίστοιχου άρθρου της Αγγλικής Wikipedia.

Ανακτήθηκε από "http://el.wikipedia.org../../../b/o/%C3%B4/Bo%C3%B4.html"

Κατηγορία: Κτίρια

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Nederlands